Nýbygging við Dvalarheimilið Jaðar í Ólafsvík var opið almenningi til sýnis sl. fimmtudagskvöld . Voru margir bæjarbúar sem nýttu tækifærið og skoðuðu nýbygginguna sem tengd verður eldri byggingu Jaðars . Byggingin er vel á veg komin og virðist sem ekkert hafi verið til sparað . Vakti matsalurinn mikla athygli en hann er í stóru og opnu gluggarými með góðu útsýni til norðausturs . Fimm herbergi eru á neðri hæðinni og sjö á þeirri efri , fjögur herbergi verða útbúin með lyftukerfi sem mun nýtast þeim sem eiga erfitt með að komast ferða sinna og eru hin herbergin með festingum fyrir slíkan lyftubúnað ef á þarf að halda . Fjölmenni á öllum aldri mætti til að skoða og mátti sjá margan bæjarbúann sem komin er yfir miðjan aldur , en býr enn í eigin húsnæði , skoða sig um . Ráðgert er að núverandi íbúar á Jaðri flytji í júlí yfir í nýju bygginguna vegna lokafrágangs á tengingu hennar við þá eldri .